Xurram Sulton rolini endi kim o‘ynayapti?

“Ishq ertagi” serialida Esmaning onasini gavdalantirgan aktrisa Vahide Gerdyum endi Xurram Sulton obrzazida namoyon bo‘ladi. Turkiyaning Star TV kanali rasmiy saytida 47 yoshli aktrisaning Xurram Sulton qiyofasidagi suratlari namoyish etilgani katta shov-shuvga sabab bo‘ldi.

 Suratda: Meryem Uzerli va Vahide Gerdyum
Sulton Sulaymonning sevimli rafiqasi obrazini mahorat ila talqin etgan Meryem Uzerli (27 yosh) suratga olish maydonchasiga qaytib kelmadi. Aktrisaning uzoq muddatli e’tirozlaridan charchagan prodyuserlar bosh rolga yangi aktrisa olishga qaror qildi. Garchi Meryem Uzerlining serialni tark etgani to‘g‘risida rasmiy ma’lumotlar bo‘lmasa-da, yangi aktrisa suratga tushishga hozirlik ko‘rayotganini ma’lum qilgan.

 Yangi Xurram Sulton
Vahide Gerdyum Xurram Sulton rolini ijro etishdan juda ham mamnun ekanini va unga bildirilgan ishonchni oqlashga astoydil harakat qilishini aytib o‘tdi. Yangi aktrisa zimmasida ulkan ma’suliyat turibdi. U Xurram Sulton rolini Meryem Uzerlidek mahorat ila ijro etishi va tomoshabinlar mehrini qozonishi kerak. Bu esa oson ish emas.

Serialning ashaddiy muxlislari hamon  Meryem Uzerlining qaytishiga ishonishmoqda.